Transformasie: Nóú is atletiek in sop | Netwerk24
Deur Sarel van der Walt 23 April 2019 12:10
Suid-Afrikaanse atletiek, wat aan die wêreld supersterre soos Caster Semenya en Wayde van Niekerk gelewer het, is in die moeilikheid by die regering omdat hy te stadig transformeer.
Dit gaan egter nie net oor die getal swart atlete wat aan die sportsoort deelneem nie, maar byvoorbeeld ook oor die transformasie van die beamptes en raadslede, hoeveel vroue by die bepaalde sportsoort betrokke is, en hoe goed die sportsoort bestuur word.
Tokozile Xasa, minister van sport, het Dinsdagoggend op 'n nuuskonferensie, waar sy die verslag ontvang het van die groep van gesiene mense wat die huidige stand van transformasie ondersoek het, gesê rugby, krieket, sokker en netbal het wel hul doelwitte bereik.
Die minister het gesê Atletiek Suid-Afrika (ASA) sal aan haar en haar departent kom verduidelik hoekom hy nie sy doelwitte bereik het nie.
Nege van die 19 sportfederasies wat deel van die ondersoek was, het 50% of meer van hul doelwitte bereik.
‘n Plakkaat by die mediakonferensie waar die groep van gesiene mense hul verslag oor die transformasie van Suid-Afrikaanse sport bekend gestel het. Foto: Sarel van der Walt
Meer oor: Wayde Van Niekerk | Caster Semenya | Atletiek | Transformasie
Rassie: ‘Bokke kán kwota-teiken haal’
IAAF se ‘Caster-reël’ onwetenskaplik
Suid-Afrikaanse atletiek kry nuwe borge